มีเพศสัมพันธ์ตอนวันที่29 มิ.ย. ถุงยางหลุดปากอยู่ข้างนอกแต่ไม่แน่ใจเลยทานยาคุมฉุกเฉินแบบเม็ดเดียวบอกเป็นรุ่นใหม่ทานภายใน1ชม.ทันทีจากนั้น1สัปดาห์ต่อมามีเลือดออก4วัน ปกติประจำเดือนมาไม่ค่อยตรงมาเเต่เดือนที่แล้วมา20,21ค่ะ ช่วงวันที่16-17 ก.คมีอาการปวดท้องน้อยและขาและเมื่อยล้าร่างกาย แบบนี้ใช่อาการของก่อนเป็นประจำเดือนไหมคะหรือเป็นเพราะอะไรมีโอกาสท้องไหม
สวัสดีค่ะ การที่ถุงยางอนามัยหลุดออกมาอยู่ข้างนอกดังกล่าวมา มีโอกาสทำให้เกิดการตั้งครรภ์จากน้ำอสจิที่เล็ดลอดออกมาจากถุงได้ จึงเป็นข้อบ่งชี้การใช้ยาคุมฉุกเฉินยาคุมกำเนิดฉุกเฉินซึ่งเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนไปได้ แต่ไม่ควรทำให้ขาดหายไปเกิน 35 วันจากรอบก่อนดังนั้นจากที่กล่าวมา เลือดที่ออกมาอาจจะเป็นเลือดจากผลข้างเคียงของยาคุม ซึ่งไม่ได้บ่งบอกว่ายาได้ผลหรือไม่ ตอนนี้ยังมีอาการผิดปกติต่างๆและไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ซึ่งถ้าตั้งครรภ์จริงตอนนี้น่าจะให้ผลตรวจที่แน่ชัดได้